Folketing
2012-03-29

Tak. For det første vil jeg gerne kommentere det, ordføreren sagde om, at samfundet ikke er så rigt som tidligere. Det er vist nok en fortalelse. Samfundet er i år rigere end nogen sinde tidligere, hvis vi opgør den samlede, danske rigdom. Derfor er der vel også grund til at sige, at så kan vi også klare os med en ordentlig socialpolitik. For det andet vil jeg gerne høre ordføreren om noget, for jeg forstod nemlig ikke helt ordførerens synspunkt om det med at få sikret, at betalingskommune og handlekommune var den samme kommune. Når man flytter til en anden kommune, mener ordføreren så, at det er o.k., at det er den nye kommune, der sørger for alle tingene – altså både for at handle og betale?